MINISTERUL MEDIULUI, APELOR ȘI PĂDURILOR



O R D I N

Nr…………../………….2021

pentru modificarea și completarea Regulamentului privind forma şi modul de utilizare a dispozitivelor speciale de marcat, precum şi modul de marcare a arborilor sau a unor loturi de arbori, aprobat prin **Ordinul ministrului mediului şi pădurilor** **nr. 1.346/2011**

Având în vedere Referatul de aprobare nr. DPSS……………./2021 al Direcției politici și strategii în silvicultură,

ținând seama de prevederile  [art. 63 alin. (2) din Legea nr. 46/2008 - Codul silvic, republicată](http://legislatie.just.ro/Public/DetaliiDocumentAfis/203414), cu modificările și completările ulterioare,

în temeiul prevederilor art. 57 alin. (1), (4) și (5) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, precum și ale art. 13 alin. (4) din Hotărârea Guvernului nr. 43/2020 privind organizarea și funcționarea Ministerului Mediului, Apelor și Pădurilor,

**ministrul mediului, apelor și pădurilor** emite următorul

**O R D I N:**

**Art. I. -** Regulamentul privind forma şi modul de utilizare a dispozitivelor speciale de marcat, precum şi modul de marcare a arborilor sau a unor loturi de arbori, aprobat prin Ordinul ministrului mediului şi pădurilor nr. 1.346/2011, publicat în Monitorul Oficial al României, Partea I, nr. 346 din 18 mai 2011, cu modificările și completările ulterioare, se modifică şi se completează după cum urmează:

1. **Articolul 1 se modifică și va avea următorul cuprins:**

**„Art. 1.** - Dispozitivele speciale de marcat sunt instrumente cu regim special, cu însemne specifice, care se folosesc de personalul silvic împuternicit potrivit prezentului regulament, în baza delegaţiei de marcare, pentru marcarea arborilor destinaţi recoltării, a arborilor care delimitează parchetele de exploatare și a cioatelor arborilor tăiaţi ilegal.”

1. **La articolul 2, alineatul (1) se modifică și va avea următorul cuprins:**

 „(1) Dispozitivele speciale de marcat au regimul mărcilor şi sigiliilor, iar însemnele lor se amprentează şi se depun de către utilizator, în termen de 10 zile de la primirea/ridicarea de la unitatea specializată abilitată să le confecționeze, în depozitul birourilor notarilor publici în vederea păstrării până la casarea dispozitivului.”

1. **Articolul 3 se modifică și va avea următorul cuprins:**

**„Art. 3.** - Forma, dimensiunile, însemnele şi utilizatorii dispozitivelor speciale de marcat, confecționarea, înregistrarea, evidența, păstrarea şi folosirea acestora sunt şi se fac în conformitate cu prevederile prezentului regulament.”

1. **La articolul 4, alineatele (1), (4) și (6) se modifică și vor avea următorul cuprins:**

„(1) Modelele privind forma, dimensiunile și însemnele dispozitivelor speciale de marcat sunt cele prevăzute în anexa nr. 1 la prezentul ordin.”

……………………………

„(4) Dispozitivele speciale de marcat au următoarele forme, dimensiuni, utilizatori și însemne specifice:

a) dispozitivul special de marcat cu amprentă circulară, are diametrul exterior al cercului de 30 mm și se utilizează de ocoalele silvice autorizate prevăzute la art. 10 alin. (2) lit. a) și b) din Legea 46/2008-Codul silvic, republicată, cu modificările și completările ulterioare. Indicativul înscris pe amprentă constă în indicativul județului în care ocolul silvic își are sediul social, urmat de codul ocolului, sub care se înscrie codul numeric atribuit de structura teritorială a autorității publice centrale care răspunde de silvicultură.

b) dispozitivul special de marcat cu amprenta pătrată, a cărui dimensiune corespunde pătratului înscris într-un cerc cu diametrul de 40 mm, se utilizează de ocoalele silvice autorizate prevăzute la art.10 alin.(2) lit. a) și b) din Legea 46/2008-Codul silvic, republicată, cu modificările și completările ulterioare. Indicativul are același conținut ca la dispozitivul special de marcat cu amprenta circulară;

c) dispozitivul special de marcat cu amprenta pentagonală, de forma și dimensiunea unui pentagon echilateral înscris într-un cerc cu diametrul de 40 mm, se utilizează de ocoalele silvice autorizate prevăzute la art.10 alin. (2) lit. a) și b) din Legea 46/2008-Codul silvic, republicată, cu modificările și completările ulterioare, de unitățile din structura Regiei Naționale a Pădurilor-Romsilva si de structurile silvice de rang superior prevăzute la art.13 alin. (2) și alin.(3) din Legea 46/2008-Codul silvic, republicată, cu modificările și completările ulterioare. Indicativul are același conținut ca şi dispozitivul special de marcat cu amprenta circulară, în cazul în care utilizator este un ocol silvic autorizat. În cazul în care utilizator este o unitate a Regiei Naționale a Pădurilor-Romsilva, indicativul înscris pe amprentă constă în indicativul județului în care își are sediul social unitatea respectivă, sub care se înscrie codul numeric atribuit de structura teritorială a autorității publice centrale care răspunde de silvicultură.

d) dispozitivul special de marcat cu amprentă triunghiulară, de forma şi dimensiunea unui triunghi echilateral înscris într-un cerc cu diametrul de 40 mm, care se utilizează de autoritatea publică centrală care răspunde de silvicultură şi structurile teritoriale de specialitate ale acesteia. Indicativul înscris pe amprentă constă în indicativul județului, sub care se înscrie codul numeric atribuit de structura teritorială de specialitate din cadrul autorității publice centrale care răspunde de silvicultură;”

..................................

„(6) În cazul dispozitivelor speciale de marcat prevăzute la alin. (4) lit. d), dimensiunile însemnelor sunt de 10/8 mm pentru indicativul județului şi, respectiv, de 10 mm pentru codul numeric al dispozitivului special de marcat.”

1. **La articolul 5, alineatele (1) și (2) și alineatul (4) literele a) și lit. b) se modifică și vor avea următorul cuprins:**

**„Art. 5.** (1) Confecționarea dispozitivelor speciale de marcat se realizează de unități specializate, la solicitarea utilizatorilor prevăzuți la art. 4 alin. (4), ca unicate, în baza autorizației de confecționare emise de către structura teritorială de specialitate a autorității publice centrale care răspunde de silvicultură competentă teritorial, cu excepția dispozitivelor speciale de marcat cu amprentă triunghiulară, la care autorizația de confecționare este emisă de către autoritatea publică centrală care răspunde de silvicultură. Autorizația de confecționare a dispozitivelor speciale de marcat are valabilitate 90 de zile de la data emiterii, emitentul având obligația de postare pe site-ul instituției.

(2) Modelul autorizației de confecționare a dispozitivelor speciale de marcat este prevăzut în anexa nr. 2 la prezentul ordin.”

……………………….

„(4) Autorizația de confecționare a dispozitivelor speciale de marcat se emite în baza:

a) cererii formulate de către conducătorul utilizatorului

b) autorizației de funcționare a ocoalelor silvice/baze experimentale pentru confecționarea dispozitivelor special de marcat prevăzute la art.4 alin.(4) lit. a)-c);”

1. **La articolul 5, după litera b) a alineatului (4) se introduce o nouă literă, lit. b1), cu următorul cuprins:**

„b1) certificatul constatator emis de Oficiul Național al Registrului Comerțului, pentru unitățile Regiei Naționale a Pădurilor - Romsilva, pentru confecționarea dispozitivelor special de marcat prevăzute la art.4 alin. (4) lit. c). “

1. **La articolul 5, alineatul (7) se modifică și va avea următorul cuprins:**

„(7) Comisia prevăzută la alin. (5) este formată din:

 a) directorul care coordonează activitatea de control din cadrul autorității publice centrale care răspunde de silvicultură -președinte;

 b) directorul care coordonează activitatea de politici, strategii şi reglementări din cadrul autorității publice centrale care răspunde de silvicultură - membru.

c) directorul care coordonează activitatea de dezvoltare forestieră din cadrul autorității publice centrale care răspunde de silvicultură - membru.”

1. **Articolul 6 se modifică și va avea următorul cuprins:**

**„Art. 6.** - (1) În termen de 30 de zile de la data primirii, utilizatorii sunt obligați să înregistreze la birourile notarilor publici amprentele acestora.

 (2) Un exemplar, original, al amprentelor dispozitivelor speciale de marcat, certificat de notarul public, se păstrează la dosarul special constituit al dispozitivului respectiv, al doilea exemplar, original, se păstrează la utilizator, iar o copie de pe al doilea exemplar se depune la emitentul autorizației de confecționare.

 (3) Dispozitivele speciale de marcat se înregistrează în contabilitatea utilizatorilor, ca bunuri de inventar, după ce amprentele lor au fost înregistrate la biroul notarului public.”

1. **Articolul 7 se modifică și va avea următorul cuprins:**

 „ **Art. 7.** - (1) Evidența şi gestionarea dispozitivelor de marcat prevăzute la art. 4 alin. (4) se fac de către conducătorii utilizatorilor, care poartă întreaga răspundere pentru păstrarea lor în deplină siguranță, până la predarea/primirea la/de la cei desemnați să le folosească.

(2) Dispozitivele speciale de marcat prevăzute la art. 4 alin. (4) lit. a) -c) se păstrează în fișete metalice dotate cu casete individuale pentru fiecare persoana desemnată să folosească prin împuternicire scrisă, denumită în continuare personal împuternicit; accesul la dispozitivele speciale de marcat se poate realiza concomitent de către persoana împuternicită, care deține accesul la caseta individuală, și de conducătorul utilizatorului, care deține accesul la fișetul metalic.

(3) Dispozitivele speciale de marcat prevăzute la art. 4 alin. (4) lit. d) se păstrează în fișete metalice de conducătorul structurii teritoriale a autorității publice centrale care răspunde de silvicultură, respectiv de către directorul care coordonează activitatea de control din cadrul autorității publice centrale care răspunde de silvicultură.”

**10. La articolul 8, litera A) punctele 2 și 3 se modifică și vor avea următorul cuprins:**

 „2. actele de înregistrare la birourile notarilor publici a amprentelor dispozitivelor speciale de marcat prevăzute la art. 4 alin. (4) lit. a) -d), în copie;

 3. actele de casare, anulare, scoatere din inventar a dispozitivelor speciale de marcat şi de distrugere a amprentelor pentru dispozitivele uzate sau deteriorate, predare-preluare în custodie, restituire din custodie în copie.”

**11. La articolul 8, litera B) punctele 2, 5 și 6 se modifică și vor avea următorul cuprins:**

„2. un exemplar, în original, cu amprenta dispozitivelor speciale de marcat şi certificarea biroului notarului public de înregistrare a amprentei dispozitivelor speciale de marcat prevăzute la art. 4 alin. (4) lit. a) -d);”

………………………..

„5. câte un dosar pentru fiecare dispozitiv special de marcat, care conţine amprenta dispozitivului înregistrat la biroul notarului public şi delegațiile de marcare cu rapoartele prevăzute la art. 18;

 6. actele referitoare la pierderea/anularea, dezmembrarea şi/sau distrugerea, predarea-preluarea în custodie, restituirea din custodie dispozitivelor speciale de marcat.”

**12. Articolul 9 alineatul (1) se modifică și va avea următorul cuprins:**

**„Art. 9.** - (1) Registrul de evidență a dispozitivelor speciale de marcat se ține în format electronic sau letric, după caz, de către conducătorul utilizatorului şi cuprinde: inventarul tuturor dispozitivelor speciale de marcat, cu menționarea formei amprentei mărcii, a indicativului şi a observațiilor. La observații se înregistrează numele personalului împuternicit, semnăturile de primire-restituire, numărul și data deciziei de repartizare a conducătorului entității pentru dispozitivele care trec de la un utilizator la altul, numărul actului de aprobare a casării pentru dispozitivele distruse, numărul actului de declarare a pierderii şi de anulare pentru dispozitivele pierdute, documentul de restituire din custodie a dispozitivelor speciale de marcat.”

 **13. La articolul 9, după alineatul (2) se introduce un nou alineat, alineatul (3) , cu următorul cuprins:**

„ (3) Utilizatorii au obligația de a declara dispozitivele speciale de marcat prevăzute la art. 4 alin. (4) lit. a), în aplicația SUMAL 2.0 Ocol silvic, în scopul folosirii lor.”

**14. Articolul 10 se modifică și va avea următorul cuprins:**

**„Art. 10.** - (1) Dispozitivele speciale de marcat se folosesc în fondul forestier național sau în vegetația forestieră de pe terenurile din afara acestuia, de către personalul împuternicit, în baza delegației de marcare emise de conducătorul utilizatorului.

(2) Dispozitivele speciale de marcat prevăzute la art.4 alin. (4) lit. a) se folosesc în suprafețele de fond forestier administrate sau pentru care se asigură serviciile silvice pe bază de contract/ vegetația din afara fondului forestier național pentru sunt încheiate contracte de prestație silvică, înregistrate în fișele de proprietate din aplicația SUMAL 2.0 Ocol silvic.

(3) Prin excepție de la prevederile alin.(2), dispozitivele special de marcat cu amprentă circulară se pot folosi la punerea în valoare a arborilor afectați de factori biotici și abiotici, pentru alte suprafețe decât cele aflate în evidența utilizatorilor din aplicația SUMAL 2.0 Ocol silvic, după cum urmează:

a) în baza deciziei conducătorului structurii teritoriale de specialitate a autorității publice centrale care răspunde de silvicultură, pentru ocoalele silvice de regim;

b) în baza deciziei conducătorului Regiei Naționale a Pădurilor-Romsilva pentru ocoalele silvice din structura unităților acesteia;

c) în baza deciziei conducătorului unității din structura Regiei Naționale a Pădurilor-Romsilva pentru ocoalele silvice din structura acesteia;

d) în baza deciziei conducătorului Institutului Național de Cercetare-Dezvoltare în Silvicultură “Marin Drăcea”, pentru bazele experimentale din cadrul acestuia.

(4) Dispozitivele speciale de marcat cu amprentă pentagonală se folosesc în suprafețele de fond forestier administrate sau pentru care se asigură serviciile silvice pe bază de contract/vegetație forestieră din afara fondului forestier național în baza contractului de prestație silvică.

(5) Prin excepție de la prevederile alin. (4) dispozitivele speciale de marcat cu amprentă pentagonală se pot folosi şi pentru:

a) efectuarea de controale de fond/parțiale pentru alte suprafețe de fond forestier decât cele aflate în evidența utilizatorului, după cum urmează:

i) în baza deciziei conducătorului Regiei Naționale a Pădurilor-Romsilva pentru ocoalele silvice din structura unităților acesteia;

ii) în baza deciziei conducătorului unității din structura Regiei Naționale a Pădurilor-Romsilva pentru ocoalele silvice din structura acesteia;

iii) în baza deciziei conducătorului Institutului Național de Cercetare-Dezvoltare în Silvicultură “Marin Drăcea”, pentru bazele experimentale din cadrul acestuia.

b) marcarea cioatelor arborilor tăiaţi ilegal în suprafețe de pădure pentru care nu sunt asigurate administrarea sau serviciile silvice, în baza avizului conducătorului structurii teritoriale de specialitate a autorităţii publice centrale care răspunde de silvicultură.

(6) Dispozitivele special de marcat cu amprentă triunghiulară se folosesc în fondul forestier național sau în vegetația forestieră de pe terenurile din afara acestuia, din raza de competență teritorială a utilizatorilor.

(7) Prin excepție de la prevederile alin. (6), dispozitivele special de marcat cu amprentă triunghiulară se pot folosi pentru efectuarea de controale de fond /parțiale și în alte suprafețe decât cele prevăzute la alin. (6), pe baza unei note întocmite de direcția care coordonează activitatea de control din cadrul autorității publice centrale care răspunde de silvicultură aprobate de către conducătorul acesteia.

(8) Evidența folosirii dispozitivelor special de marcat cu amprentă pătrată, pentagonală și triunghiulară se ține în Registrul de evidență a folosirii dispozitivelor speciale de marcat al cărui model este prevăzut în anexa nr. 3 la prezentul ordin, după cum urmează:

a) de conducătorul utilizatorului, pentru dispozitivele speciale de marcat cu amprentă pătrată și pentagonală;

b) de conducătorul structurii cu atribuții de control din cadrul autorităţii publice centrale care răspunde de silvicultură – pentru dispozitivele triunghiulare, în care utilizator este autoritatea publică care răspunde de silvicultură.

(9) Evidența folosirii dispozitivelor speciale de marcat prevăzute la art. 4 alin. (4) lit. a) se realizează în aplicația SUMAL 2.0 - Ocol silvic.”

**15. La articolul 11, alineatul (2) se modifică și va avea următorul cuprins:**

„(2) În cazul în care, din diferite motive, personalul împuternicit prevăzut la alin. (1) nu mai este îndreptățit să folosească dispozitivul special de marcat, acesta nu mai poate fi atribuit spre folosire altei persoane o perioadă de 12 luni.”

**16. Articolul 12 se modifică și va avea următorul cuprins:**

**„Art. 12.** - (1) Dispozitivele speciale de marcat cu amprentă circulară se folosesc pentru marcarea arborilor destinați recoltării. Amprenta dispozitivului special de marcat se aplică pe cioplaje, la baza trunchiului, cât mai aproape de nivelul solului, sau pe o rădăcină evidentă, pe terenurile în pantă în partea din aval, iar imprimarea mărcii se face folosind vopsea. Arborii marcați cu dispozitive speciale de marcat cu amprentă circulară se înregistrează în aplicația SUMAL 2.0 - Marcare constituindu-se act de punere în valoare, care se generează în aceiași aplicație, cu respectarea reglementărilor specifice.

(2) Au dreptul să folosească dispozitivele speciale de marcat prevăzute la alin. (1) conducătorul utilizatorului şi personalul împuternicit de către conducătorul utilizatorului, care îndeplinește funcţia de şef de district/brigadier silvic, tehnician silvic, subinginer şi inginer silvic, în condițiile prevăzute de normele tehnice privind evaluarea masei lemnoase.”

**17. La articolul 13, alineatul (2) se modifică și va avea următorul cuprins:**

„(2) Au dreptul să folosească dispozitivele speciale de marcat prevăzute la alin. (1) conducătorul utilizatorului şi personalul împuternicit de către conducătorul utilizatorului, care îndeplinește funcția de șef de district/brigadier silvic, tehnician silvic, subinginer şi inginer silvic, în condițiile prevăzute de normele tehnice privind evaluarea masei lemnoase.”

**18. La articolul 14, alineatele (1) și (4) se modifică și vor avea următorul cuprins:**

 „**Art. 14.** - (1) Dispozitivele speciale de marcat cu amprentă pentagonală se folosesc pentru marcarea cioatelor arborilor tăiați ilegal. Dispozitivul special de marcat se aplică pe un cioplaj făcut la baza şi pe secţiunea tăieturii cioatei, iar imprimarea mărcii se face folosind vopsea; pe terenurile în pantă dispozitivul special de marcat se aplică în partea din aval a cioatei. Cioatele marcate cu dispozitivul special de marcat cu amprentă pentagonală se inventariază și se consemnează în actele de control de fond/partial întocmite potrivit regulamentului de pază a fondului forestier.”

……………………………….

 „(4) Au dreptul să folosească dispozitivele speciale de marcat prevăzute la alin. (1) conducătorul utilizatorului şi personalul împuternicit de conducătorul utilizatorului, care îndeplineşte funcţia de şef de district/brigadier silvic, tehnician silvic, subinginer sau inginer silvic, precum şi alte categorii de personalul silvic împuternicit de către conducătorii utilizatorilor prevăzuți la art. 4 alin.( 4) lit. c).

**19. La articolul 15, alineatul (1) se modifică și va avea următorul cuprins:**

**„Art. 15.** - (1) Dispozitivele speciale de marcat cu amprentă triunghiulară se folosesc pentru marcarea cioatelor arborilor tăiaţi ilegal. Dispozitivul special de marcat se aplică pe un cioplaj făcut la baza şi pe secţiunea tăieturii cioatei, iar imprimarea mărcii se face folosind vopsea; pe terenurile în pantă dispozitivul special de marcat se aplică în partea din aval a arborelui. Cioatele marcate cu dispozitivul special de marcat cu amprentă triunghiulară se inventariază și se consemnează în actele de control de fond/parțial întocmite potrivit regulamentului de pază a fondului forestier.”

**20. După art. 15 se introduce un nou articol, articolul 151 , cu următorul cuprins:**

**„Art.151** - (1) Stabilirea culorii vopselei folosite pentru aplicarea dispozitivelor speciale de marcat prevăzute la art. 12 - 14 se face, anual, de către conducătorul structurii teritoriale de specialitate a autorităţii publice centrale care răspunde de silvicultură şi se comunică utilizatorilor acestora până la data de 30 noiembrie a anului anterior folosirii acesteia. Se poate stabili culoare din spectrul roșu, verde și albastru.

(2) Prin excepție de la prevederile alin.(1) conducătorul utilizatorului poate stabili folosirea altei culori decât cea stabilită de către conducătorul structurii teritoriale de specialitate a autorităţii publice centrale care răspunde de silvicultură în următoarele situații:

a) pentru aplicarea amprentei dispozitivului special de marcat cu amprentă circulară la arborii prejudiciați în procesul de exploatare, folosind vopsea de o altă culoare decât cea utilizată la constituirea actului de punere în valoare, culoarea vopselei consemnându-se în delegația de marcare din Aplicația SUMAL 2.0 Marcare.

b) pentru aplicarea dispozitivului special de marcat cu amprentă circulară la punerea în valoare a produselor accidentale suprapuse, așa cum sunt definite de Regulamentul de valorificare a masei lemnoase din fondul forestier proprietate publică, folosind vopsea de o altă culoare decât cea utilizată la constituirea actului de punere în valoare peste care se suprapune, culoarea vopselei consemnându-se în delegația de marcare din Aplicația SUMAL 2.0 Marcare.

c) pentru aplicarea dispozitivului special de marcat cu amprentă circulară la punerea în valoare a produselor accidentale provenite din doborâturi-rupturi frecvente, pe suprafețe mari, care necesită constituirea mai multor acte de punere în valoare, iar delimitarea parchetelor alăturate, prin semne convenționale, este dificilă sau nu este posibilă, culoarea vopselei consemnându-se în delegația de marcare din Aplicația SUMAL 2.0 Marcare.

(3) Stabilirea culorii vopselei pentru dispozitivele speciale de marcat prevăzute la art. 15 se face anual de către conducătorul structurii cu atribuții de control din cadrul autorităţii publice centrale care răspunde de silvicultură şi se comunică utilizatorilor dispozitivelor speciale de marcat până la data de 30 noiembrie a anului anterior folosirii acesteia.”

**21. Articolul 16 se abrogă**

**22. Articolul 17 se modifică și va avea următorul cuprins:**

 „**Art. 17.** - (1) Folosirea dispozitivelor speciale de marcat prevăzute la art. 12 - 14, păstrate în casetele individuale potrivit art.7 alin.(2), se face de către personalul împuternicit, în pe baza delegaţiei de marcare emise de conducătorul utilizatorului, astfel:

a) pentru dispozitivele prevăzute la art. 12, în aplicația SUMAL 2.0 Marcare, asigurându-se sincronizarea cu terminalul personalului împuternicit. Pentru situația prevăzută la art. 10 alin. (3) emiterea delegației de marcare se face în aplicația Sumal 2.0 Marcare, de către șeful ocolului silvic care are înregistrată suprafața de fond forestier/vegetație din afara fondului forestier, în fișa de proprietate din aplicația Sumal 2.0 Ocol silvic;

b) pentru dispozitivele de marcat prevăzute la art.13 şi art. 14, ca document înseriat, pe hârtie autocopiativă, în 2 exemplare, din care exemplarul original se înmânează personalului împuternicit, iar copia rămâne la cotor. Delegația se înscrie în registrul de evidență a folosirii dispozitivelor speciale de marcat şi în registrul de corespondență al ocolului silvic.

 (2) Modelele delegaţiilor de marcare pentru dispozitivele prevăzute la art. 12-14 sunt prevăzute în anexa nr. 4 la prezentul ordin.

 (3) Delegaţiile de marcare pentru folosirea dispozitivelor speciale de marcat prevăzute la art. 12 - 14 se emit pentru durate de timp strict determinate, în funcţie de volumul lucrărilor silvice de executat şi de condiţiile de lucru, fără a depăşi:

a) 90 de zile calendaristice pentru dispozitivele speciale de marcat cu amprentă circulară;

b) 30 de zile calendaristice pentru dispozitivele speciale de marcat cu amprentă pentagonală;

c) 5 zile lucrătoare pentru dispozitivele speciale de marcat cu amprentă pătrată.

(4) Pentru dispozitivele speciale de marcat prevăzute la art.12 se pot emite în aplicația SUMAL 2.0 Ocol silvic mai multe delegații în același timp, cu respectarea duratelor prevăzute la alin.(3).

 (6) Personalul împuternicit delegat pentru folosirea dispozitivelor speciale de marcat prevăzute la art.12 - 14 răspunde de păstrarea în siguranţă a acestora pe toată durata folosirii.”

**23. La articolul 171, alineatele (1), (3) și (4) se modifică și vor avea următorul cuprins:**

**„Art. 17.1** - (1) Folosirea dispozitivelor speciale de marcat prevăzute la art. 15 se face de către personalul împuternicit, în baza delegaței de marcare emise de conducătorul structurii cu atribuţii de control din cadrul autorităţii publice centrale care răspunde de silvicultură sau conducătorul structurii teritoriale de specialitate a acesteia, după caz, document înseriat, care se întocmeşte în două exemplare pe hârtie autocopiativă, dintre care exemplarul original se înmânează personalului împuternicit şi se înscrie în registrul de evidenţă a folosirii dispozitivelor speciale de marcat şi în registrul de corespondență, iar copia rămâne la cotor.”

………………………………….

„(3) Delegaţiile de marcare pentru folosirea dispozitivelor speciale de marcat prevăzute la art. 15 se emit pentru o perioadă de timp ce nu poate depăși 30 zile.

(4) Personalul împuternicit delegat pentru folosirea dispozitivelor speciale de marcat prevăzute la art. 15 răspunde de păstrarea în siguranţă a acestora pe toată durata folosirii.”

**24. La articolul 18, alineatele (1), (3) și (6) se modifică și vor avea următorul cuprins:**

**„Art. 18.** - (1) Personalul împuternicit cu folosirea dispozitivelor speciale de marcat prevăzute la art. 13-15 are obligaţia să depună la utilizator delegaţia de marcare completată corespunzător, până cel mai târziu în ultima zi înscrisă în delegaţie, împreună cu raportul de folosire a dispozitivului special de marcat.”

**…**……………………….

 „ (3) Modelul raportului de activitate privind folosirea dispozitivului special de marcat este prevăzut în anexa nr. 5 la prezentul ordin.”

………………………..

 „(6) La depunerea raportului, conducătorul utilizatorului are obligaţia să verifice dacă consemnările din raportul de activitate privind folosirea dispozitivului special de marcat întocmit de personalul împuternicit sunt corelate cu cele din delegaţia de marcare în privința locului, scopului folosirii şi intervalului de folosire.”

 **25. La articolul 18, alineatul (4) se abrogă**

**26. La articolul 19 literele a) și b) se modifică și vor avea următorul cuprins:**

**„Art. 19.** - Se interzic cu desăvârșire:

 a) confecţionarea dispozitivelor speciale de marcat cu încălcarea prevederilor prezentului regulament și falsificarea sau folosirea de dispozitive false ori a altor instrumente pentru marcarea arborilor destinaţi tăierii, a cioatelor arborilor tăiaţi ilegal, decât cele reglementate în prezentul regulament;

 b) încredinţarea dispozitivelor speciale de marcat altor persoane şi folosirea în alte scopuri decât cele prevăzute la art. 10-15;”

**27. La articolul 21, alineatul (1) se modifică și va avea următorul cuprins:**

 „**Art. 21.** - (1) Pierderea sau furtul dispozitivului special de marcat se anunţă în scris conducătorului utilizatorului, de personal împuternicit, în cel mult 24 ore de la constatare. Conducătorul utilizatorului comunică pierderea sau furtul unităţii de poliţie şi structurii autorităţii publice centrale care răpunde de silvicultură în raza cărora s-a produs evenimentul, în cel mult 24 de ore de la data înştiinţării.”

**28. Articolul 22 se modifică și va avea următorul cuprins:**

**„Art. 22.** - (1) Utilizatorul, prin reprezentantul său legal, este obligat să predea în custodie structurii teritoriale de specialitate a autorităţii publice centrale care răspunde de silvicultură, dispozitivele speciale de marcat, pe bază de proces-verbal, dacă se găseşte în una dintre următoarele situaţii,:

 a) nu mai desfăşoară activitatea pentru care a fost autorizat să deţină şi să folosească dispozitivele speciale de marcat;

 b) îşi încetează activitatea;

 c) se suspendă dreptul de utilizare a dispozitivelor speciale de marcat. După expirarea perioadei de suspendare, dispozitivele speciale de marcat se restituie utilizatorului pe bază de proces-verbal.

(2) Predarea în custodie a dispozitivele speciale de marcat pentru situațiile prevăzute la alin. (1) se face în termen de maxim 15 zile de la data constatării situației;

(3) Prin excepţie de la prevederile alin.(1) lit. b), dispozitivele speciale de marcat înregistrate la ocoalele silvice care îşi încetează activitatea prin trecerea suprafeţelor de fond forestier care au stat la baza constituirii și funcționării, la alte ocoale silvice, prin rearondare/fuziune, se pot prelua, la cerere, de către ocolul silvic rezultat prin rearondare/fuziune, cu acordul structurii teritoriale de specialitate a autorității publice centrale care răspunde de silvicultură.”

**29. La articolul 23, litera b) a alineatului (1) se abrogă.**

**30. La articolul 23, alineatele (2) – (4) se modifică și vor avea următorul cuprins:**

 „(2) În situaţiile prevăzute la art. 22 alin. (1) lit. a) sau dacă se constată că amprenta dispozitivului de marcat este deteriorată ori uzată, conducătorulul utilizatorului propune casarea acestuia.

 (3) Casarea dispozitivelor speciale de marcat se face prin distrugerea însemnelor în prezenţa unei comisii constituite prin decizie a conducătorului structurii teritoriale de specialitate a autorităţii publice centrale care răspunde de silvicultură care a emis autorizaţia de confecţionare a dispozitivelor respective. În urma casării, comisia încheie un preces verbal; aceeaşi procedură de casare se aplică şi în cazul dispozitivelor a căror autorizaţie de confecţionare a fost emisă în condiţiile legii, de alte structuri decât structura teritorială de specialitate a autorităţii publice centrale care răspunde de silvicultură.

 (4) În termen de 10 zile calendaristice de la data casării dispozitivului special de marcat, consemnată în procesul verbal, conducătorul structurii teritoriale de specialitate a autorităţii publice centrale care răspunde de silvicultură este obligat să comunice RNEADSM faptul că dispozitivul special de marcat a fost casat.”

**31. După art. 22, se introduc două noi articole, art. 231 și 232, cu următorul cuprins:**

**„Art.231**–(1) Dispozitivele speciale de marcat cu amprentă dreptunghiulară aflate în evidenţa utilizatorilor la intrarea în vigoarea prezentului ordin, se predau în termen de maxim 6 luni în custodia structurii teritoriale de specialitate a autorităţii publice centrale care răspunde de silvicultură, pe bază de proces verbal, în vederea casării.

(2) Dispozitivele prevăzute la alin. (1) se casează în condiţiile prevăzute de art. 23 alin. (3) şi (4).

**Art. 232** Dacă pe parcursul aplicării prezentului ordin, sunt dezvoltate aplicaţii privind evidenţa şi folosirea dispozitivelor speciale de marcat aprobate de autoritatea publică centrală care răspunde de silvicultură, utilizatorii dispozitivelor vor folosi aceste aplicaţii.”

**32. Anexa nr. 7 la regulament se abrogă.**

**32.** Anexele nr. 1-5 fac parte integrantă din prezentul ordin.

**33. Anexele 1,2,4,5 și 6 la regulament se modifică și se completează și se înlocuiesc cu anexele nr. 1-5 la prezentul ordin.**

**Art. II. -** Prezentul ordin se publică în Monitorul Oficial al României, Partea I.

**Ministrul mediului, apelor şi pădurilor,**

**Barna TÁNCZOS**

 Anexa nr. 1

 la ordinul ministrului mediului, apelor și pădurilor nr……………/2021

FORMA
dimensiunile și însemnele dispozitivelor speciale de marcat

(model)

 Anexa nr. 2

 la ordinul ministrului mediului, apelor și pădurilor nr……………/2021

   Denumirea autorității publice centrale care răspunde de silvicultură …………..

   Denumirea structurii teritoriale a autorității publice centrale care răspunde de silvicultură ........................

AUTORIZAŢIE
de confecționare a dispozitivelor speciale de marcat

(model)
nr. .............. din.............

    În baza cererii şi a documentației depuse se autorizează .......................................................................... (denumirea utilizatorului) din localitatea .........................................................................................................., județul ..............................., (comuna, orașul, municipiul, strada, numărul) să solicite confecționarea şi să utilizeze următoarele dispozitive speciale de marcat:

    SECŢIUNEA A:

    Dispozitive speciale de marcat cu marcă circulară, cu următoarele indicative specifice:1);2)

   **1.**   ....................................................................................................................................

  **2.**...............................................................................................................................................................

    SECŢIUNEA B:

    Dispozitive speciale de marcat cu marcă pătrată, cu următoarele indicative specifice: 1); 2)

   **1.**   ........................................................................................................................................

   **2.** .......................................................................................................................................................

    SECŢIUNEA C:

    Dispozitive speciale de marcat cu marcă pentagonală, cu următoarele indicative specifice: 1); 2)

   **1.** ....................................................................................................................................

   **2.**...............................................................................................................................................................

    SECŢIUNEA D:

    Dispozitive speciale de marcat cu marcă triunghiulară, cu următoarele indicative specifice: 1); 2)

   **1.**   ...........................................................................................................................................

   **2.** ...............................................................................................................................................

    Conducătorul utilizatorului, precum și personalul împuternicit să păstreze și să folosească dispozitivele speciale de marcat prevăzute în această autorizație sunt obligați să respecte prevederile Regulamentului privind forma, evidența, păstrarea și modul de utilizare a dispozitivelor speciale de marcat, aprobat prin Ordinul minsitrului mediului, apelor și pădurilor nr. …………../2021, încălcarea acestora sancționându-se potrivit legii.

|  |  |
| --- | --- |
|  |  |
|  | Conducătorul structurii teritoriale de specialitate a autorității publice centrale care răspunde de silvicultură |

   **1)** Simbolul județului în care îşi are sediul social ocolul silvic şi codul ocolului silvic.

   **2)** Codul numeric al dispozitivului de marcat.

 Anexa nr. 3

la ordinul ministrului mediului, apelor și pădurilor nr……………/2021

REGISTRUL
de evidență a folosirii dispozitivelor speciale de marcat cu amprentă pătrată, pentagonală și triunghiulară

(Model)

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  |  |  |  |  |  |  |  |  |  |  |
|  | Nr. crt. | Indicativul | Forma amprentei | Numele și prenumele personalului împuternicit delegat | Nr. și data delegației | Locul folosirii1 | Scopul folosirii2 | Intervalul de folosire | Observații |
|  | 0 | 1 | 2 | 3 | 4 | 5 | 6 | 7 | 8 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |

**1)**Unitatea de producție, unitatea amenajistică, canton silvic. În cazul folosirii dispozitivului special de marcat în păduri pentru care identificarea locului folosirii nu este suficientă sau nu este posibilă prin cadastrul forestier, se vor trece toate elementele necesare - denumirea punctului, numele proprietarului sau deținătorului, elemente de cadastru general.

 **2)**Delimitare parchet pentru dispozitivele cu amprentă pătrată, control fond/parțial pentru dispozitivele cu amprentă pentagonală și triunghiulară.

 Anexa nr. 4

 la ordinul ministrului mediului, apelor și pădurilor nr……………/2021

Denumire utilizator…………………………

# DELEGAȚIE DE MARCARE

(generată de SUMAL 2.0 Ocol silvic pentru dispozitivele speciale de marcat cu amprentă circulară)

Nr……………………………..

 Domnul/Doamna ………………………………………., având funcția de ……………………………………., este delegat/delegată să folosească dispozitivul special de marcat cu amprenta1……………………, având indicativul…………………….. , pentru punerea în valoare a arborilor ce vor constitui partizi, după cum urmează:

|  |  |  |  |  |  |  |  |
| --- | --- | --- | --- | --- | --- | --- | --- |
| Nr | Tip proprietate | Felul tăierii | Natura produsului | Up1 | Ua1 | Proprietar | Fișă proprietate |
|  |  |  |  |  |  |  |  |

 Pentru aplicarea mărcii se va folosi vopsea de culoare ………………………………..

 Lucrarea se va efectua de la data de …………………………… până la data

Conducătorul utilizatorului,

…………………………………………

**1)**Unitatea de producție, unitatea amenajistică. În cazul folosirii dispozitivului special de marcat în păduri pentru care identificarea locului folosirii nu este suficientă sau nu este posibilă prin cadastrul forestier, se vor trece toate elementele necesare - denumirea punctului, numele proprietarului sau deținătorului, elemente de cadastru general.

    Denumire Utilizator ....................................................

B. DELEGAŢIE DE MARCARE

(pentru dispozitivele speciale de marcat cu amprentă pătrată, pentagonală și triunghiulară)
nr.1) ...................... din .............

    Domnul/Doamna ................................................................, având funcţia de ..................................................................,este delegat(ă) să folosească în intervalul ............................................................... dispozitivul special de marcat cu amprenta2).............................................................., având indicativul ..................................................,în scopul3)...................................................... ..................................................................................................................................................................................................................................................................................................................................................................................................................................................................................................................................................................................................................................................................în locul4) .....................................................................................................................................................

    Lucrarea se efectuează în intervalul de timp de la ........................ până la ...................., interval în care se va depune la ............................................ (utilizator) raportul de marcare şi documentele rezultate în urma executării lucrării.

    Pentru aplicarea mărcii se va folosi vopsea de culoare ....................................................................... .

|  |  |
| --- | --- |
|  |  |
|  | Conducătorul utilizatorului, |
|  | ....................................... |

   **1)** Numărul curent din registrul de evidență a delegațiilor de marcare.

   **2)** Pătrată, pentagonală sau triunghiulară.

   **3)** Delimitare parchet pentru dispozitivele cu amprentă pătrată, control fond/parțial pentru dispozitivele cu amprentă pentagonală și triunghiulară.

   **4**Unitatea de producție, unitatea amenajistică, canton silvic. În cazul folosirii dispozitivului special de marcat în păduri pentru care identificarea locului folosirii nu este suficientă sau nu este posibilă prin cadastrul forestier, se trec toate elementele necesare - denumirea punctului, numele proprietarului sau deținătorului, elemente de cadastru general

 Anexa nr. 5

 la ordinul ministrului mediului, apelor și pădurilor nr……………/2021

    Nr. ..................... din .............................

   Denumirea utilizatorului…………………...

RAPORT DE ACTIVITATE
privind folosirea dispozitivului special de marcat

Cu amprenta1) ........... primit în baza delegației nr. .................. din ........................

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  |  |  |  |  |  |  |  |  |
|  | Locul folosirii2) | Scopul folosirii3 | Numerotarea arborilor/cioatelor | Numărul total de arbori sau de cioate | Perioada în care s-a făcut marcarea | Numărul şi data depunerii documentelor de marcare4) |
|  |  | Primul număr | Ultimul număr |
|  | 1 | 2 | 3 | 4 | 5 | 6 | 7 |
|  |  |  |  |  |  |  |  |
|  |  |  |  |  |  |  |  |
|  | ……. |  |  |  |  |  |  |
|  | TOTAL |  |  |  |  |  |  |
|  |
|  |
|  |

   **1)** Forma amprentei - pătrată, pentagonală sau triunghiulară - și indicativul.

   **2)** Unitatea de producție, unitatea amenajistică, canton silvic. În cazul folosirii dispozitivului special de marcat în păduri pentru care identificarea locului folosirii nu este suficientă sau nu este posibilă prin cadastrul forestier, se trec toate elementele necesare - denumirea punctului, numele proprietarului sau deținătorului, elemente de cadastru general

 **3)** Delimitare parchet pentru dispozitivele cu amprentă pătrată, control fond/parțial pentru dispozitivele cu amprentă pentagonală și triunghiulară.

   4**)** Carnete de inventar, fișe de inventar, procese-verbale.

    Numele și prenumele persoanelor care au făcut parte din echipa de marcare .....................................................................................................................................................................................................................................................................................................................................................................................................................................................................................................................................................................................................................................................................................................................

    Numele și prenumele persoanelor care au asistat la efectuarea controlului de fond/parţial....................................................................................................................................................................................................................................................................................................................................................................................................................................................................................................................

    Culoarea vopselei folosită ...............................................

    Declar pe propria răspundere că nu am încredințat dispozitivul special de marcat altor persoane, că nu l-am folosit în afara prevederilor delegației de folosire primite şi că nu am aplicat marca pe arbori sau cioate care nu sunt menționate în prezentul raport.

|  |  |  |
| --- | --- | --- |
|  |  |  |
|  | Data ....................... | Personal împuternicit delegat,(numele și prenumele) Semnătura................................................. |